મીટિંગમાં હાજર એક અધિકારીએ નામ ન આપવાની શરતે જણાવ્યું કે, “મ્યુનિસિપલ કમિશ્નર વિજય નહેરાએ ડેપ્યુટી મ્યુનિસિપલ કમિશ્નર (DyMC)ને સૂચના આપી છે કે, પહેલા ટીપી રોડ પરથી દબાણો દૂર કરો અને રોડને ટ્રાફિક માટે ક્લિયર કરો. પહેલા રિઝર્વ પ્લોટ પરથી અતિક્રમણ દૂર કરીને ત્યાર બાદ મોડલ રોડ પર કામગીરી કરવાની સૂચના આપી છે.” અધિકારીએ કહ્યું કે, “નહેરાએ પહેલા ફેરિયાઓના સ્થાનાંતર માટે એક પ્લોટ શોધવાનું કહ્યું છે. કોમ્પ્લેક્સ પાસે થોડી કામગીરી કરીને ખુશ થવાને બદલે જમીન પચાવી પાડનારા બિલ્ડર્સ અને મોટા ધંધાદારીઓ સામે પગલાં લેવાની સૂચના આપી છે.”